cy cy en de cy id en cy en cv en cy hu cy cy eo cy cy es en cy cy cy cy pt cy cy cy cy fr cy cy ar pt cy en cy en cy it it en es en en es cy cy pt it cy cy cy de es cy cy es es cy cy is cy cy cy cy cy cy cy cy cy cy cy cy cy en cy cy cy cy cy es it cy en cy cy cy cy cy cy cy cy fi cy cy cy en en cy cy en en cy en cy cy cy jbo cy cy cy cy es es cy cy cy cy cy cy cy cy cy cy cy cy pt cy cy cy cy cy cy fr cy cy cy cy cy en cy en cy it cy cy en es es en fr de fr cy cy el en de cy cy en de en cy
Adnabod Lleferydd – Porth Technolegau Iaith Cenedlaethol Cymru
Sut i gofrestru ar gyfer allwedd API
Mae technolegau adnabod lleferydd yn caniatáu i system gyfrifiadurol adnabod geiriau a leferir gan berson er mwyn trosi’r sain yn destun. Nid yw hyn yn golygu o reidrwydd y bydd y system adnabod lleferydd yn deall ystyr pob gair.
Mae’r adnoddau adnabod lleferydd canlynol ar gael drwy’r Porth Technolegau Iaith:
Lecsicon ynganu, sef ddisgrifiad ffonetegol o bob gair mewn iaith, yw un o’r adnoddau hanfodol.  Rhaid i’r lecsicon fod mor gynhwysfawr â phosib. Rhaid iddo gynnwys ynganiad pob gair sydd yn y parth defnydd.
Llwytho'r adnodd 'Lecsicon Ynganu Cymraeg' i lawr o metashare.techiaith.cymru
Download 'Lecsicon Ynganu Cymraeg' resource from metashare.techiaith.cymru
Datblygwyd rheolau llythrennau i sain (‘letter to sound rules’) ar gyfer y Gymraeg ar ffurf cod er mwyn allu greu’r lecsicon ynganu ar gyfer y Gymraeg. Dyma’r cod a ddatblygwyd:
Mae’r Gymraeg, ar y cyfan, yn iaith ffoneteg gydag ychydig iawn o eithriadau (i gymharu â Saesneg) felly roedd yn ddull dilys i ddatblygu cod i gynhyrchu’r lecsicon yn awtomatig.
Mae’r lecsicon, sydd wedi ei seilio ar restr eiriau Cysill, yn cynnwys dros hanner miliwm o eiriau gyda’u hynganiad. Hynny yw, pob treiglad, pob rhediad berf ayb
Yr ail adnodd hanfodol sydd ei angen yw corpws lleferydd, sef casgliad o recordiadau gyda thrawsgrifiadau o’r hyn sydd yn cael ei ddweud. Diben y corpws lleferydd yw cynnwys digon o enghreifftiau o bob un ffonem yn eich iaith yn cael ei ynganu gan y nifer mwyaf o siaradwyr. Does dim rheidrwydd recordio pob un gair.
Mae modd defnyddio corpws lleferydd Paldaruo, sydd wedi ei chasglu trwy ddulliau torfoli’r ap Paldaruo, fel adnodd addas:
Mae’r trydydd hanfod, sef corpws testunau, yn galluogi creu modelau iaith, neu fodelau o’r tebygolrwydd bod gair yn dilyn gair penodol o fewn brawddeg. Mae’n modelu’r brawddegau bydd disgwyl i system adnabod lleferydd cynhyrchu yn y parth defnydd.
Yn ffodus iawn mae nifer o gitiau cod agored ar gael yn y byd academaidd i hwyluso unrhyw un i ddysgu, ymchwilio, datblygu a masnacheiddio adnabod lleferydd newydd.
Mae’r citiau yn hwyluso cyflawni’r dasg o greu modelau acwstig, eu profi ac yna eu defnyddio mewn gwahanol ddatgodwyr.
Dydy’r citiau hyn ddim yn gynnyrch gyda rhyngwynebau GUI ayb, ond yn hytrach yn gasgliad o ffeiliau cod ffynhonnell (iaith rhaglenni C a C++ yn bennaf) gyda sgriptiau ar gyfer eu crynhoi a’u rhedeg o fewn camau ehangach ar gyfer hyfforddi, profi a dadgodio. Mae’r citiau yn cynnwys rywfaint o ddogfennaeth neu’n gysylltiedig â llyfrau. Mae yna nifer o bapurau ymchwil academaidd ar gael hefyd. Yn ogystal mae yna diwtorialau a phrojectau cod agored ar y we gyda dogfennaeth fwy hygyrch.
Mae’r Porth Technolegau Iaith yn ogystal yn darparu amgylchoedd Docker ar gyfer hwyluso’n arw’r broses o hyfforddi a darparu adnabod lleferydd Cymraeg.
Mae Kaldi-ASR (http://kaldi-asr.org) wedi dod i’r amlwg yn y blynyddoedd diweddar fel cit wireddu adnabod lleferydd cod agored. Mae’n darparu gwelliannau a gwell hyblygrwydd trwyddedu a masnacheiddio na unrhyw cit arall. Mae hefyd yn darparu hyfforddi modelau acwstig gyda rhwydweithiau niwral. O ganlyniad mae ‘na gynnydd mawr yn ei ddefnydd gan ymchwilwyr, ddatblygwyr a chwmnïau.
Dyma adnodd amgylchedd hyfforddi modelau iaith ac acwstig Cymraeg gyda Kaldi:
Defnyddir Kaldi Cymraeg o fewn ein project cynorthwyydd Cymraeg ‘Macsen‘ :
Mae’r HTK (Hidden Markov Model Speech Recognition Toolkit) o Brifysgol Caergrawnt wedi bod yn sail yn y maes ymchwil adnabod lleferydd ers y 90au ac mae  ei ddefnyddio yn llwyddiannus gyda’r Gymraeg gyda’r adnoddau canlynol:
Mae Julius yn system weithredu adnabod lleferydd  LVCSR (‘large vocabulary continuous speech recognition’) yn unig. Defnyddir Julius i roi’r modelau acwstig a hyfforddir gan y HTK ar waith:
Gwaith Adnabod Lleferydd Uwch (GALLU)
Cofnodion Blog ynghylch Adnabod Lleferydd :
Porth Termau Cenedlaethol Cymru
Porth Corpora Cenedlaethol Cymru
Porth Technolegau Iaith Cenedlaethol Cymru
Cyfieithu Peirianyddol – Nodyn Cyngor
Cyfieithu Peirianyddol – Demo
Technolegau Iaith yn y Cwmwl - Cyflwyniad
Gwasanaethau API - Cyflwyniad
Sut i gofrestru ar gyfer allwedd API
API Testun i Leferydd
API Tagiwr Rhannau Ymadrodd
Ategion Gwefannau - Cyflwyniad
Corpws Testunau Cymraeg Facebook
DECHE : Digido, E-Gyhoeddi a Chorpora Electronig Canolfan Bedwyr
Neuadd Dyfrdwy, Ffordd Y Coleg,
Bangor, Gwynedd, LL57 2DG
Elusen Gofrestredig: Rhif 1141565
Mae'r wefan hon yn defnyddio cwcis: Mwy o wybodaethIawn, diolch